బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
గౌతమ్ గంభీర్ కనబడుటలేదు.. ఢిల్లీలో పోస్టర్స్
గౌతమ్ గంభీర్‌ని ఆఖరిసారి ఇండోర్ క్రికెట్ స్టేడియంలో జిలేబీలు తింటూ చూశాము. ఆ తర్వాత అతను కనిపించడం లేదు. దీంతో.. ఇప్పుడు ఢిల్లీ మొత్తం అతడ్ని వెతుకుతోంది- ఓ పోస్టర్‌ సారాంశం
Samayam Telugu | Updated:
Nov 17, 2019, 07:13PM IST
A man looks at posters of BJP MP Gautam Gambhir
హైలైట్స్
గౌతమ్ గంభీర్‌పై కొత్త తరహాలో విమర్శలు ఎక్కుపెట్టిన ఆప్ నేతలు
భారత్, బంగ్లాదేశ్ మధ్య ఇండోర్ టెస్టుకి కామెంటేటర్‌గా పనిచేసిన గంభీర్
కామెంట్రీ కారణంగా పార్లమెంటరీ ఫ్యానల్ మీటింగ్‌కి గంభీర్ డుమ్మా
అతను కనిపించడం లేదంటూ ఢిల్లీలో వెలిసిన పోస్టర్లు
భారత మాజీ ఓపెనర్, బీజేపీ ఎంపీ గౌతమ్ గంభీర్ కనబడుటలేదు.. ఇదీ ఢిల్లీలో ప్రస్తుతం కనిపిస్తున్న పోస్టర్లు. గత ఏడాది క్రికెట్‌కి రిటైర్మెంట్ ప్రకటించిన గౌతమ్ గంభీర్.. అనంతరం రాజకీయాల్లోకి వెళ్లి ఈ ఏడాది తూర్పు ఢిల్లీ నుంచి ఎంపీగా గెలుపొందిన విషయం తెలిసిందే. అయితే.. ఎంపీగా గెలుపొందినప్పటికీ.. క్రికెట్‌ని మాత్రం గంభీర్ వదిలేయలేదు. మ్యాచ్ కామెంటేటర్‌గా అభిమానుల్ని అలరిస్తున్నాడు. ఈ క్రమంలో ఇండోర్ వేదికగా భారత్, బంగ్లాదేశ్ మధ్య ఆదివారం ముగిసిన తొలి టెస్టు మ్యాచ్‌కీ గంభీర్ కామెంటేర్‌గా వ్యవహరించాడు. కానీ.. అదే ఇప్పుడు గంభీర్ పోస్టర్లకి కారణమైంది.
Delhi: Missing posters of BJP MP and former cricketer Gautam Gambhir seen in ITO area. He had missed the Parliament… https://t.co/4D92w6QHFE
&mdash; ANI (@ANI) 1573960834000
అసలు ఏం జరిగిందంటే..? దీపావళి తర్వాత ఢిల్లీలో కాలుష్యం పతాక స్థాయికి చేరింది. దీంతో.. ఆప్ ప్రభుత్వం ముందస్తు చర్యలు తీసుకోవడంలో విఫలమైందని గౌతమ్ గంభీర్ ఇటీవల విమర్శలు గుప్పించాడు. అయితే.. ఈ కాలుష్య నివారణ కోసం తీసుకోవాల్సిన చర్యలపై శుక్రవారం (ఈ నెల 15న) పార్లమెంటరీ ఫ్యానల్ సమావేశమై చర్చించాలని నిర్ణయించుకుంది. కానీ.. టెస్టు మ్యాచ్‌ కామెంట్రీ కారణంగా గౌతమ్ గంభీర్ ఈ మీటింగ్‌కి డుమ్మాకొట్టాడు. దీంతో.. ఆప్ నేతలు పెద్ద ఎత్తున విమర్శలు గుప్పిస్తూ.. పోస్టర్లు అతికించేశారు.
India vs West Indies సిరీస్ షెడ్యూల్ విడుదల.. హైదరాబాద్, వైజాగ్‌లో మ్యాచ్‌లు
‘గౌతమ్ గంభీర్‌ని మీరు చూశారా..? అతను చివరిసారిగా ఇండోర్ క్రికెట్ స్టేడియంలో జిలేబీలు తింటూ కనిపించాడు. అతడ్ని ప్రస్తుతం ఢిల్లీ మొత్తం వెతుకుతోంది’ అని పోస్టర్లని ఆప్ నేతలు అతికించేశారు. దీంతో.. ఇప్పుడు ఆ పోస్టర్లు సోషల్ మీడియాలో వైరల్‌గా మారాయి.
Read More: Test Rankingsలో మహ్మద్ షమీ, మయాంక్‌ పైపైకి..!
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.